Publication: Magyar Közlöny
Issue: MK-2003-43 (Year: 2003, Number: 43)
Era: 1990-2004
Section: [2. számú melléklet a 28/2000. (IX. 21.) OM rendelethez]
Paragraph Index: 540

10. évfolyam Oktatási szakmai alapozó ismeretek 185 óra Oktatási szakmai alapozó gyakorlatok 185 óra Elmélet és gyakorlat 370 óra OKTATÁSI SZAKMAI ALAPOZÓ ISMERETEK 9–10. évfolyam Célok és feladatok A szakiskolákban 9–10. évfolyamon folyó szakmai alapozó oktatás keretében egy szakmacsoport közös szakmai (elméleti és gyakorlati) ismereteinek nyújtása; készségek, képességek fejlesztése folyik. A szakmai alapozó oktatás keretében a tanulók az általános szakmai elméleti ismeretek elsajátítása mellett megismerkednek a kiválasztott szakmacsoport jellemzõ technológiáival, a felhasznált anyagokkal, megismerik a szakmacsoportba tartozó szakképesítéseket, s felkészülnek az Országos Képzési Jegyzékben szereplõ konkrét szakképesítés kiválasztására. Az Oktatási szakmai alapozó ismeretek tanításának-tanulásának célja, hogy a tanulók saját életpályájuk kialakításához önmagukkal, munkaerõ-piaci helyzetükkel, a szakma gyakorlásához szükséges mindennapi tudnivalókkal, egészségkultúrával, a szakirányú társadalomismerettel, pedagógiával, pszichológiával kapcsolatban ismereteket szerezzenek, kellõen megerõsítsék pályaválasztási döntésüket, alakuljon ki bennük a szakmai szocializáció, a szakmatanulás igénye, fogadják el távlatos életpálya-építésük szükségességét, sajátítsanak el hatékony és eredményes tanulási módszereket, tárják fel érdeklõdésüket, hajlamaikat, készségeiket, személyes tapasztalataik alapján alakítsanak ki pozitív viszonyt a munka világához. A Bevezetés a munka világába tanításának-tanulásának célja, hogy járuljon hozzá a tanulók egyénre szabott életvezetési stratégiájának kialakításához, különös tekintettel a munkához való viszonyra. A Mindennapi ismeretek tanításának-tanulásának célja, hogy olyan ismereteket nyújtson, amelyek a szakma gyakorlása során a hétköznapi élet területén hasznosíthatók, és egyúttal motiválják a tanulókat a folyamatos, önálló ismeretszerzésre. Segítse az igényes, helyzethez illõ szóhasználatot, mondat- és szövegalkotást, a szakmacsoporttal kapcsolatos szakszövegek értelmezését és megfogalmazását, a környezõ világban való eligazodást. Az Egészségkultúra tanításának-tanulásának célja, hogy a tanulók megismerjék az egészségmegõrzés és egészségfejlesztés lehetõségeit. Mindennapi tevékenységükben, magatartásukban az egészséges életmódra való törekvés nyilvánuljon meg. Lényeges, hogy a tanulók megértsék az egészségkultúra jelentõségét, és aktívan vegyenek részt annak alakításában. Hangsúlyt kell adni az egészség „érték” jellegének, ami segít a preventív szemlélet kialakításában. Tegye képessé a tanulókat saját testi épségük megvédésére, baleset esetén a szakemberek megérkezéséig a további károsodás kivédésére. A Szakirányú társadalomismeret tanításának-tanulásának célja multikultúrális ismeretek nyújtása, az egyes nemzetiségi, etnikai, vallási csoportok hagyományaiból determinálódott viselkedések indítékainak megértetése, a másság iránti tolerancia fejlesztése, különös tekintettel a szakmacsoportba tartozó szakképesítésekkel betölthetõ munkakörökben foglalkoztatandó célcsoportokra. A Pedagógia tanításának-tanulásának célja, hogy megismerjék a tanulók a nevelés folyamatát, fõbb területeit, neveléstörténeti elõzményeit, a nevelés színtereit, az egyén csoportban, közösségben elfoglalt helyét, a szakmacsoportba tartozó szakképesítésekkel betölthetõ munkakört a nevelés folyamatában, legfõbb személyiségjegyeit, a nevelés módszereit, eszközeit, az egyéni bánásmódot. A Pszichológiai alapismeretek tanításának-tanulásának célja, hogy a tanulók megismerjék az emberi pszichikum fejlõdésének folyamatában meglévõ törvényszerûségeket, tulajdonságokat és jellegzetességeket, valamint ezek biológiai és szociális összefüggéseit. A tanulók tudják alkalmazni az elsajátított pszichológiai alapfogalmakat és szakkifejezéseket késõbbi tanulmányaik során. Fejlesztési követelmények A tantárgyi tevékenység során folyamatosan erõsödjék a tanulási és szakmai motiváció, váljon tudatos döntéssé a szakmaválasztás. A tantárgy tanulása során fejlõdjenek a tanulók szakmai tantárgyak tanulásához szükséges képességei, így különösen az ismeretelemzõ-értékelõ gondolkodás, az önálló ismeretszerzés, az ismeretek alkalmazási képessége. Fejlõdjön a tanulók szóbeli és írásos szakmai kommunikációs képessége, rajzi képessége. Alakuljon ki, fejlõdjön, erõsödjön meg a tanulók saját munkájukkal kapcsolatos igényessége, munkájuk legyen átgondolt, célszerû, eredményes, a szóbeli kommunikációban törekedjenek a nyelv, a szakkifejezések szabatos használatára, munkáikban az igényes külalakra. A tantárgyi tevékenység során szokjanak hozzá a tanulók a számítástechnikai eszközök használatához. Alakuljon ki a tanulókban a szakmai önfejlesztésnek, az új ismeretek elsajátításának, a szakmai feladatok megoldásának igénye, érezzék meg a tanulási eredmények, sikerek értékét, örömét. A tantárgy tanulása során fejlõdjön és erõsödjön a tanulók szakmai munkájával kapcsolatos kötelességtudata, felelõsségérzete, szóbeli kommunikációban törekedjenek a nyelv szabatos, helyes használatára. Fejlõdjön a tanulókban az önálló feladatmegoldás képessége, érezzék meg a tanulási eredmények, sikerek értékét, örömét. Bevezetés a munka világába: A tanulók életcéljai között jelenjen meg a pálya mûveléséhez kapcsolódó önmegvalósítás, az aktív dolgozó életmód elfogadása, tudatosuljon a munka- és pályaterületek kiválasztásának fontossága, a tanulók értsék meg, hogy az életpálya-építés nem egyszeri döntés eredménye, hanem folyamatos lehetõségek felismerése, azokhoz való alkalmazkodás, azok közül való választás. Kezdjék megtervezni életpályájukat, legyenek képesek a terveket és a célokat a valódi lehetõségekkel összevetni. Éljenek személyes szabadságukkal, lehetõségeikkel, és emellett fogadják el a társadalmi normákat, a másokkal való együttmûködés, a közösségben való alkalmazkodás szükségességét is. Mindennapi ismeretek: A tanulók legyenek képesek hivatalos és szakmagyakorlással kapcsolatos ügyeik intézésére. Ismerjék fel és értelmezzék a leggyakoribb tájékoztatási jelrendszereket, tudják a szükséges információforrást kiválasztani, használni. Legyenek képesek személyek, helyzetek, intézmények bemutatása mellett azok egyszerû értékelésére is. Egészségkultúra: A tanulók legyenek képesek az egészséget erõsítõ értékek felismerésére és az egészséget megõrzõ magatartás elsajátítására. Legyenek tisztában a nemi élet felelõsségével, az élvezeti cikkek egészségügyi, a káros szenvedélyek egészség- és személyiségromboló hatásaival. Tudják vészhelyzetben felmérni és betartani kompetenciájuk határait, nyugodtan, logikusan cselekedni, szakszerûen segítséget kérni. Szakirányú társadalomismeret: A tanulók ismerjék meg a néprajztudomány ágait, és alakuljon ki átfogó képük a magyar népcsoportról és a Magyarországon élõ nemzetiségekrõl. Pedagógia: A tanulók ismerjék a pedagógia célját, kapcsolatát más tudományterületekkel. Ismerjék a nevelés lehetõségét és korlátait, a személyiség fejlõdését befolyásoló tényezõket, a nevelõ és nevelt szerepét a nevelés folyamatában, a családi és intézményi nevelés legfontosabb módszereit, eszközeit, a magatartászavarok jellemzõit, lehetséges okait. Ismerjék a beteg, sérült gyermekek gondozásával-nevelésével kapcsolatos feladatokat. Pszichológiai alapismeretek: A tanulók ismerjék az alapfogalmakat, szerezzenek konkrét tapasztalatokat saját és mások lelki jelenségeikrõl és azok mûködésérõl. Tudják felismerni az egyes lelki jelenségeket és személyiségdimenziókat, az érett személyiség kritériumait és összevetni saját és mások személyiségjellemzõivel. Ismerjék meg az érés és a fejlõdés törvényszerûségeit, a szenzomotoros és kognitív fejlõdés menetét. Értsék a tanulás viselkedésmódosító szerepét, a motiváció, az érzelem és az akarat fejlõdésének lényegét. Ismerkedjenek meg a szocializáció legfontosabb területeivel, értsék fejlõdést befolyásoló szerepét.

Source: https://magyarkozlony.hu/hivatalos-lapok/69faaa30923f18c966333a63b79ab2d66a83adbc/dokumentumok/05042b60c96755fdec94db0ecfff17417a66413f/letoltes